તેમાં પણ વ્હાલા દવાલાની નીતી અપનાવવામાં આવે છે ત્યારે પાલિકા બજારમાં પકોડીના વેપારીઓ તેમજ ચા ની કીટલી દબાણકર્તા હોઈ જે બાબતની અરજી પાલિકાના જ વેપારીએ નગરપાલીકામાં કરતા પાલિકાના દબાણ વિભાગને દબાણ દુર કરવાનો આદેશ મળતા પાલિકા બજાર પોલીસ બંદોબસ્ત સાથે પાલિકાના કર્મચારીઓએ નવ જેટલી પકોડીની લારીઓ તેમજ ચા ની લારીઓ ઉઠાવવાની કામગીરી શરૂ કરતા પાલિકાના વેપારીઓ તેમજ રાહદારીઓના ઘટના સ્થળે ટોળે ટોળા ઉમટી પડયા હતા તો એકાએક જાણ કર્યા વગર દબાણ હટાવવાની કામગીરી શરૂ કરતા અને પકોડીનો વેપાર કરી પરિવારજનોનું ભરણપોષણ કરતા પકોડીનો વેપાર કરતા લોકોમાં આ બાબતે ભારે રોષ જોવા મળ્યો હતો અને અંદાજે બે થી ત્રણ હજારનો માલ પાલિકાના ઓટલા પર બેસી તેનો વેપાર કરવાની ફરજ પડી હતી ત્યારે પાલીકાના કર્મચારીઓએ દબાણરૂપ રહેલ લારીઓને નગરપાલીકા ખાતે લઈ ગયા હતા તો બીજી તરફ આ કામગીરીને લઈ પાલીકા બજારના વેપારીઓમાં ભારે રોષ જોવા મળ્યો હતો અને પકોડીના વેપારીએ શિસ્ત બધ્ધ ઉભા રહી અને કોઈપણ જાતની ગંદકી કરતા ન હોઈ છતાં તેમની વિરૂધ્ધ નગરપાલિકામાં અરજી કરી ગરીબ લારી ચાલકોને ખોટી રીતે હેરાનગતી કરવામાં આવી રહી હોવાનું પણ જણાવ્યું હતું તો બીજી તરફ દેવદર્શન કોમ્પ્લેક્ષની બહારના ભાગે મોટી સંખ્યામાં પકોડીની લારીઓ ઉભી રહેતી હોઈ તે દબાણરૂપ નગરપાલિકાને ન લાગતા અને માત્ર પાલિકા બજારની બહાર ઉભી રહેતી પકોડીની લારીઓ જ નડતરરૂપ લાગી રહી છે ત્યારે આ કામગીરીમાં પણ કાવાદાવા રમાતા હોય તેવો સુર ઉભો થવા પામ્યો હતો.